Unionin yleisen tuomioistuimen tuomio (toinen jaosto) 26.3.2019 – Clestra Hauserman vastaan parlamentti
(asia T-725/17)
(Julkiset rakennusurakat – Tarjouspyyntömenettely – Parlamentin Luxemburgissa sijaitsevan Konrad Adenauer -rakennuksen laajennus- ja uudistushankkeen työt, jotka koskevat ”Siirrettäviä väliseiniä – ovia” – Tarjoajan tarjouksen hylkääminen – Toisen tarjoajan valitseminen sopimuspuoleksi – Perusteluvelvollisuus – Poikkeuksellisen alhainen tarjous – Ilmeinen arviointivirhe – Sopimussuhteen ulkopuolinen vastuu)
1.      Kumoamiskanne – Kanne julkisia rakennusurakoita koskevien sopimusten tekomenettelyn yhteydessä tehdystä päätöksestä olla hyväksymättä tarjousta – Kanne aikaisemmasta päätöksestä, jota ei ole riitautettu määräajassa – Tutkimatta jättäminen
(SEUT 263 artiklan kuudes kohta)
(ks. 35 kohta)
2.      Toimielinten säädökset, päätökset ja muut toimet – Perustelut – Perusteluvelvollisuuden laajuus – Julkisia rakennusurakoita koskevien sopimusten tekomenettelyn yhteydessä tehty päätös olla hyväksymättä tarjousta – Velvollisuus ilmoittaa kirjallisesta pyynnöstä valitun tarjouksen ominaisuudet ja suhteelliset edut ja sopimuspuoleksi valitun tarjoajan nimi – Hankintaviranomaisella ei ole velvollisuutta toimittaa tarkkaa vertailevaa analyysia valitusta tarjouksesta ja hylätyn tarjoajan tarjouksesta
(SEUT 296 artikla; Euroopan parlamentin ja neuvoston asetuksen N:o 966/2012 113 artiklan 2 ja 3 kohta; komission asetuksen N:o 1268/2012 161 artiklan 1 ja 2 kohta)
(ks. 41, 45 ja 46 kohta)
3.      Euroopan unionin julkiset hankinnat – Sopimuksen tekeminen tarjouspyynnön perusteella – Poikkeuksellisen alhainen tarjous – Hankintaviranomaisen velvollisuus tutkia, onko tarjous poikkeuksellisen alhainen – Ulottuvuus – Huomioon otettavat seikat
(Euroopan parlamentin ja neuvoston asetus N:o 966/2012; komission asetuksen N:o 1268/2012 151 artiklan 1 kohta)
(ks. 54–57, 59 ja 61 kohta)
4.      Euroopan unionin julkiset hankinnat – Sopimuksen tekeminen tarjouspyynnön perusteella – Toimielinten harkintavalta – Tuomioistuinvalvonta – Rajat
(ks. 58 kohta)
5.      Sopimussuhteen ulkopuolinen vastuu – Vastuun syntymisen edellytykset – Lainvastaisuus – Vahinko – Syy-yhteys – Yhden edellytyksen täyttymättä jääminen – Vahingonkorvauskanteen hylkääminen kokonaisuudessaan
(SEUT 340 artiklan toinen kohta)
(ks. 69 kohta)
Aihe
Yhtäältä SEUT 263 artiklaan perustuva vaatimus tarjouspyyntömenettelyn INLO-D-UPIL-T-16-AO8, joka koski parlamentin Luxemburgissa sijaitsevan Konrad Adenauer -rakennuksen laajennus- ja uudistushanketta, erästä 55, jonka otsikko on ”Siirrettävät väliseinät – ovet”, 24.8.2017 tehdyn parlamentin päätöksen, jolla hylättiin kantajan tarjous ja valittiin toinen tarjoaja sopimuspuoleksi, kumoamiseksi ja toisaalta SEUT 268 artiklaan perustuva vaatimus kantajalle väitetysti aiheutuneen vahingon korvaamiseksi
Ratkaisu
1)
Kanne hylätään.
2)
Clestra Hauserman vastaa omista oikeudenkäyntikuluistaan, ja se velvoitetaan korvaamaan Euroopan parlamentin oikeudenkäyntikulut.